Heino Veldi

Heino Veldi (sündinud 26. juunil 1936 Taevere vallas) on Eesti NSV põllumajandus- ja tööstusjuht ning riigitegelane.

Ta lõpetas aastal 1955 Suure-Jaani Keskkooli ja aastal 1960 Eesti Põllumajanduse Akadeemia insener-mehaanikuna.

Ta töötas aastatel 1962–1966 Paide rajooni Põllumajandusvalitsuses peainsenerina; aastatel 1966–1979 töötas ta Eesti NSV Põllumajandusministeeriumis valitsuse juhataja ja ministri asetäitjana; aastatel 1979–1981 töötas ta Eesti NSV Põllumajandustehnika komitee esimehena. Aastatel 1981–1983 oli ta Eesti NSV Ministrite Nõukogu esimehe asetäitja, aastatel 1983–1988 Eesti NSV Ministrite Nõukogu esimehe esimene asetäitja, olles aastatel 1985–1988 veel Eesti NSV Agrotööstuskomitee esimees. Aastatel 1989–1992 oli ta NSV Liidu Välisministeeriumi Taani saatkonna põllumajandusnõunik. Aastatel 1992–1994 oli ta Eesti Vabariigi Põllumajandusministri nõunik. Aastatel 1994–2000 oli ta "AS Kuusalu Tehas" peadirektor.

Ta oli NSV Liidu Ülemnõukogu XI koosseisu saadik ja Eesti NSV Ülemnõukogu X koosseisu saadik.

Tema hobiks on jahindus.

Tunnustus 
 orden Austuse märk
 Tööpunalipu orden
 Nõukogude Eesti preemia kivikoristustehnoloogia väljatöötamise eest põllumajanduses

Kirjandus 
 Eesti majanduse biograafiline leksikon 1951–2000. AS Kirjastus Ilo, 2003

Eesti NSV ministrid
NSV Liidu Ülemnõukogu saadikud
NSV Liidu Ülemnõukogu Rahvuste Nõukogu saadikud‎
Eesti NSV X Ülemnõukogu liikmed
Tööpunalipu ordeni kavalerid
Ordeni "Austuse märk" kavalerid
Eesti Maaülikooli põllumajanduse mehhaniseerimise teaduskonna vilistlased
Sündinud 1936